Se Ar Ar dr Dr dr dr Dr De dr dr dr Dr dr dr Dr De dr dr Dr de dr dr fr A d 


Acatistul Sfinţilor ierarhi mărturisitori lorest şi Sava 
(24 aprilie) 





Sfinţii ierarhi Ilie lorest, Sava Brancovici şi Simion Ştefan, mitropoliţii Transil- 
vaniei; Sfântul ierarh Iosif, mărturisitorul din Maramureş (24 aprilie): 


https://www.academia.edu/42876583/Sfin % C5% A3ii ierarhi Ilie Iorest Sava Brancovici 
9% C5%9Fi Simion _% C5%9Etefan mitropoli% C5% A3ii Transilvaniei Sf%C3% A2ntul 


ierarh_losif_m % C4% 83rturisitorul_din_Maramure% C59%9F_24_aprilie 








https://www2.slideshare.net/steaemy 1/sf-ier-mart 


https://archive.org/details/sf.-ier.-marturisitori 





prăznuire, 24 aprilie 
Pentru Creştinătatea adevărată, mult „sânge mucenicesc” s-a vărsat. Aceşti sfinți 
sunt dintre „jertfiții” pe „altarul mucenicesc”. Puţină este „mulțumirea şi cinstirea” 
noastră faţă de aceste „icoane ce veşnic mărturisesc credincioşia cea mai înaltă”. 


După obişnuitul început se zice: 


Tropar (glas 8): „Mărturisitori ai Ortodoxiei şi buni arhipăstori ai Bisericii lui Hri- 
stos, îndreptători ai poporului, prea fericiţi ierarhi purtători de biruinţă, lorest şi Sa- 


XP PP E 3 IP IP 3 3 II II II 2 E E E XX 
Xp PP PP IP IP 3 E II II II 2 DE E E E E XXX 


Ar De dr dr Ar Dr Dr dr dr dr De dr dr dr Dr dr dr Dr de dr dr Ar A A 


Die De de De Dr De e De De de De Ar Dr De De De dr De Dr Dr De de de dr drd 


Xp XP XP XP IP 3 E 2 E 30 E 3 2 2 2 2 e 30 E IE IE 2 E XX 


va, cei ce v-aţi învrednicit de cununa vieţii, rugaţi-vă Domnului să se mântuiască 
sufletele noastre”. 


Troparul Învierii, al Născătoarei de Dumnezeu (glas 8): „Cela ce pentru noi Te-ai 
Născut din Fecioară...” 


Doamne miluieşte (de 3 ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Psalmul 50, apoi: 


Condacul 1 

Pe voi, fericiților ierarhi lorest şi Sava, credincioşi slujitori ai Bisericii străbune, şi 
noi cu laude vă cinstim, prin care credinţa cea neclintită v-o urmăm, ca şi noi „fii 
adevăraţi să fim” şi să cântăm: Bucuraţi-vă, Sfinţilor lorest şi Sava, ierarhii apă- 
rători ai credinţei străbune! 


Icosul 1 

Mare dar al lucrării dumnezeieşti este ca la „răscruce de vremi” să fie aleşi şi cei 
care să „poarte cu tărie crucea marilor încercări”, ca biruinţa cea sfântă să se arate. 
Bucuraţi-vă, aleşii lucrării dumnezeieşti; 

Bucuraţi-vă, aleşii cei mai credincioşi; 

Bucuraţi-vă, aleşii puterii credinţei; 

Bucuraţi-vă, aleşii tăriei iubirii; 

Bucuraţi-vă, aleşii Jertfelor sfinte; 

Bucuraţi-vă, aleşii Chipului ceresc; 

Bucuraţi-vă, şi aleşii virtuţilor pământeşti; 

Bucuraţi-vă, fiii cei vrednici ai Neamului; 

Bucuraţi-vă, fiii cei vrednici ai moştenirii strămoşeşti; 

Bucuraţi-vă, purtătorii cruci de la „răscrucea de vremi”; 

Bucuraţi-vă, biruitorii cei sfinţi; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 2-lea 

Partea de sus a Ţării, Ardealul, cade sub stăpânirea străină care se face asupritoare 
şi cu distrugeri, îndeosebi împotriva Bisericii strămoşeşti, care ţine sufletul între- 
gului popor, în cântarea de: Aliluia! 

Icosul al 2-lea 

Credinţele străine, catolică şi protestantă, se fac prigonitoare ale celei ortodoxe, şi 
aşa nenumărate jertfe aduc printre bine credincioşii oropsiţi: 

Bucuraţi-vă, apărătorii credinţei ortodoxe; 

Bucuraţi-vă, luptători neînfricaţi cu cele străine; 

Bucuraţi-vă, ai Transilvaniei dreptcredincioşi; 

Bucuraţi-vă, icoanele vii de sfântă credincioşie; 

Bucuraţi-vă, ai lui Hristos mărturisitori; 

Bucuraţi-vă, ai Bisericii pietre de temelie; 

Bucuraţi-vă, că pentru dragostea de neam multe aţi pătimit; 

Bucuraţi-vă, că pentru iubirea de pământul străbun v-aţi jertfit; 

Bucuraţi-vă, că nu v-aţi înfricoşat de nimic; 

Bucuraţi-vă, că aţi trecut prin mari primejdii; 

Bucuraţi-vă, cei cu tăria dumnezeiască; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 3-lea 
Dieta străină stăpânitoare din Alba Iulia de voi ca de o stâncă s-a lovit, că buni pă- 
stori v-aţi arătat, cu pază de toţi lupii răpitori, cântând: Aliluia! 


Icosul al 3-lea 

Pe scaunul Mitropoliei Ardealului aleşi, cu adevărat Sfinți părinți v-aţi descoperit, 
de s-au înfricoşat cei vicleni şi duşmani care vă credeau slabi şi temători: 
Bucuraţi-vă, buni păstori ai Bisericii lui Hristos; 

Bucuraţi-vă, cei chemaţi la dregătoria sfântă; 

Bucuraţi-vă, cei orânduiţi spre lucrările cereşti; 

Bucuraţi-vă, cei de pe scaunele înalte; 

Bucuraţi-vă, cei cu adevărat credincioşi; 

Bucuraţi-vă, cei şi cu darul învăţăturii; 

Bucuraţi-vă, cei iubiţi de popor; 

Bucuraţi-vă, cei pentru toţi cu dăruire; 

Bucuraţi-vă, slujitori şi stăpânitori; 

Bucuraţi-vă, ai lui Hristos următori; 

Bucuraţi-vă, cei şi cu chipul de părinţi; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 4-lea 
Credinţa ortodoxă din Ardeal este totodată cu însuși sufletul românesc, care nu se 
pot despărți şi nici înstrăina, fund însăşi viaţa, în cântarea de: Aliluia! 

Icosul al 4-lea 

Adâncul „fiinţei străbune” cu sfânta credinţă creştină s-a plăsmuit şi prin taina Bi- 
sericii s-a moştenit din neam în neam, şi aşa inima aceasta şi voi, Sfinţilor lorest şi 
Sava, aţi avut. 

Bucuraţi-vă, chipul de taină al lui Hristos; 

Bucuraţi-vă, chipul de inimă al Bisericii strămoşeşti; 

Bucuraţi-vă, moştenitorii cei aleşi; 

Bucuraţi-vă, răsadurile cele de soi; 

Bucuraţi-vă, răsadurile ce au crescut şi peste spini; 

Bucuraţi-vă, seminţele călcate în picioare; 

Bucuraţi-vă, seminţele ce şi aşa au crescut; 

Bucuraţi-vă, că minunea lui Hristos prin voi s-a arătat; 

Bucuraţi-vă, puterea ce întrece firea; 

Bucuraţi-vă, tăria cea de peste toate; 

Bucuraţi-vă, cei cu adevărat chip de sfinţenie; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 5-lea 

S-au bucurat bine credincioşii creştini şi tot poporul de alegerea voastră pe scaunul 
mitropoliei Ardealului, mulţumind purtării de grijă a lui Dumnezeu, cântând: Ali- 
luia! 


Icosul al 5-lea 

S-au amăgit cei cu vicleşug că ar fi putut să vă facă „vânzători de credinţă şi de 
neam”, că v-aţi arătat aprigi luptători cu tot ce este necinste şi distrugere. 
Bucuraţi-vă, binecuvântarea de sus; 

Bucuraţi-vă, grija lui Dumnezeu Însuşi; 

Bucuraţi-vă, credincioşie neîmpuţinată; 

Bucuraţi-vă, credincioşie trecută prin foc; 

Bucuraţi-vă, credincioşie mai tare decât suferinţa; 

Bucuraţi-vă, credincioşie mai sfântă decât viaţa; 

Bucuraţi-vă, credincioşie de înaltă virtute; 

Bucuraţi-vă, credincioşie de bărbăţie strămoşească; 

Bucuraţi-vă, cu adevărat, credincioşia de înaltă cinste; 

Bucuraţi-vă, credincioşie de chip românesc; 

Bucuraţi-vă, credincioşie de Sfinţi părinți; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 6-lea 

Cu Biserica Moldovei şi Ţării Româneşti, în unimea Treimii nedespărțite aţi fost, 
şi aşa aţi ridicat Ardealul la chipul întregit, în cântarea de: Aliluia! 


Icosul al 6-lea 

Cât au încercat cei străini să despartă cele trei Ținuturi româneşti, mereu s-au lovit 
de unimea strămoşească, ca de o stâncă ce nu se poate urni: 

Bucuraţi-vă, temelie de Biserică străbună; 

Bucuraţi-vă, stâncă neclintită; 

Bucuraţi-vă, credincioşia cea mare; 

Bucuraţi-vă, credincioşia cea tare; 

Bucuraţi-vă, credincioşia de nimic micşorată; 

Bucuraţi-vă, credincioşie puterea de taină; 

Bucuraţi-vă, dăruirile jertfitoare; 

Bucuraţi-vă, prinosurile Sfintelor altare; 

Bucuraţi-vă, arhiereii de cinste ai Bisericii; 

Bucuraţi-vă, apărătorii dreptei credințe; 

Bucuraţi-vă, ai Ortodoxiei mărturisitori; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 7-lea 
Cu multe vegheri şi griji aţi fost, ca să nu se piardă dreapta credinţă, ca poporul cel 
nevinovat să aibă limanul întăritor al cântării de: Aliluia! 


Icosul al 7-lea 

Cu multe momeli au încercat cei străini să vă înşele şi să vă atragă în cursele vrăj- 
maşe, dar voi prin toate curaţi aţi trecut: 

Bucuraţi-vă, că Dumnezeu în toate v-a ocrotit; 

Bucuraţi-vă, că în toate Hristos v-a întărit; 

Bucuraţi-vă, că şi voi v-aţi făcut sprijinitori; 

Bucuraţi-vă, că aţi primit darul minunilor; 

Bucuraţi-vă, cei cu darul credinţei; 

Bucuraţi-vă, cei cu darul tăriei; 

Bucuraţi-vă, cei cu înţelepciunea PreaSfântului; 

Bucuraţi-vă, cei cu priceperea de lumină; 

Bucuraţi-vă, cei cu mintea iubirii; 

Bucuraţi-vă, cei cu inima dăruirii; 

Bucuraţi-vă, cei cu toată jertfirea; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 8-lea 

Văzând cei răi credinţa voastră neabătută, şi mai mult s-au înverşunat, dar şi voi tot 
mai tari în Hristos v-aţi arătat, cântând: Aliluia! 


Icosul al 8-lea 

N-au putut trece peste voi cei străini de credinţă şi chiar s-au înspăimântat de tăria 
voastră, care ca o sabie păzea raiul acestui pământ şi neam: 

Bucuraţi-vă, păstorilor, cu toiagul lui Hristos; 

Bucuraţi-vă, înspăimântarea celor răi; 

Bucuraţi-vă, că aţi risipit viclenia; 

Bucuraţi-vă, că aţi avut călăuzirea PreaSfântului Duh; 

Bucuraţi-vă, că Ortodoxia aţi slujit; 

Bucuraţi-vă, ierarhilor de dreapta credinţă; 

Bucuraţi-vă, asemănarea marilor arhierei ai Lumii; 

Bucuraţi-vă, asemănarea marilor mărturisitori; 

Bucuraţi-vă, asemănarea celor trei ierarhi; 

Bucuraţi-vă, şi asemănarea mucenicilor; 

Bucuraţi-vă, asemănarea cu adevărat a Sfinţilor părinți; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 9-lea 

Ca nişte urmaşi apostoleşti, credinţa ortodoxă aţi propovăduit, cu râvna lui Hristos 
şi invăpăierea Sfântului Duh, şi aşa Biserica Ardealului s-a întărit în cântarea de: 
Aliluia! 


Icosul al 9-lea 

Deşi aţi fost închişi şi cu bătăi şi alte chinuri munciţi, neclintiți aţi rămas, mul- 
țumind lui Hristos că sfânta mucenicie o suferiţi: 

Bucuraţi-vă, arhiereii mucenici; 

Bucuraţi-vă, ai suferinţei biruitor; 

Bucuraţi-vă, că peste fire v-aţi făcut; 

Bucuraţi-vă, că peste fire rănile le-aţi îndurat; 

Bucuraţi-vă, că lanţurile podoabe le-aţi socotit; 

Bucuraţi-vă, că legăturile de asemenea le-aţi prefăcut; 

Bucuraţi-vă, că foamea cu cele cereşti aţi înlocuit-o; 

Bucuraţi-vă, că setea cu dorul sfânt aţi gândit-o; 

Bucuraţi-vă, că toate chinurile le-aţi sfinţit; 

Bucuraţi-vă, că scară spre Cer le-aţi meşterit,; 

Bucuraţi-vă, iubitorilor cu adevărat de Dumnezeu; 

Bucuraţi-vă, Sfinţilor lorest şi Sava, ierarhii apărători ai credinţei străbune! 

Condacul al 10-lea 

Închisoarea aţi făcut-o locaş de rugăciune fierbinte pentru îmblânzirea celor răi şi 
păzirea celor credincioşi, prigoniţi şi ameninţaţi, şi aşa ocrotitorii Bisericii aţi deve- 
nit, în cântarea de: Aliluia! 


Icosul al 10-lea 

Suferințele muceniceşti, astfel cu rugăciunea vi le mângâiaţi, şi cu darul de sus v- 
aţi încununat, ca cei ce crucea aţi dus. 

Bucuraţi-vă, cei între Sfinţii noştri părinţi; 

Bucuraţi-vă, cei între Cetele muceniceşti; 

Bucuraţi-vă, cei între arhiereii lumii; 

Bucuraţi-vă, nume de sfântă pomenire; 

Bucuraţi-vă, cinstire de sărbătoare; 

Bucuraţi-vă, apărătorii Sfinţi ai Ardealului; 

Bucuraţi-vă, al Ardealului prinos ceresc; 

Bucuraţi-vă, lauda Bisericii; 

Bucuraţi-vă, sfeşnicele cele mari; 

Bucuraţi-vă, luminile de-a pururea aprinse; 

Bucuraţi-vă, glasurile ce mereu ne învaţă; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 11-lea 

S-au crezut biruitori cei străini, dar poporul cel credincios prin voi, Sfinţilor măr- 
turisitori, s-a întărit şi aşa Biserica ortodoxă din Ardeal şi mai vie s-a făcut, în cân- 
tarea de: Aliluia! 


Icosul al 11-lea 

Temele de stâncă aţi rămas şi credincioşie de neam şi pământ românesc, care ră- 
mân neabătute prin toate furtunile vremurilor şi vrăjmăşiilor ce adesea reapar. 
Bucuraţi-vă, tăria credinţei ortodoxe; 

Bucuraţi-vă, credincioşia Bisericii strămoşeşti; 

Bucuraţi-vă, mărturisitorii neînfricaţi ai lui Hristos; 

Bucuraţi-vă, mucenicii de mare cinste; 

Bucuraţi-vă, jertfe de dar ceresc; 

Bucuraţi-vă, altare de veşnică Liturghie; 

Bucuraţi-vă, slujire sfântă necontenită; 

Bucuraţi-vă, slujirea ce uneşte Cerul cu Pământul; 

Bucuraţi-vă, slujirea ce uneşte făptura cu Făcătorul; 

Bucuraţi-vă, cântarea Împărăției viitoare; 

Bucuraţi-vă, mărturia celor nemuritoare; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 12-lea 

Ardealul, Țara de sus, prin multe încercări a trecut, dar credinţa strămoşească l-a ţi- 
nut ca pe un munte înalt şi strălucitor şi aşa crucea Învierii lui Hristos tuturor s-a 
arătat, în cântarea de: Aliluia! 


Icosul al 12-lea 

ŞI prin voi, Sfinților ierarhi, păstorii de cinste ai Bisericii, făclia Ortodoxiei ne- 
stinsă de nici un vânt şi de nici o negură învăluită, ca o mărturisire pentru veşni- 
cie. 

Bucuraţi-vă, cei între Sfinţii de neam românesc; 

Bucuraţi-vă, cei între Sfinţii acestui pământ; 

Bucuraţi-vă, comorile noastre, ale urmaşilor; 

Bucuraţi-vă, mărgăritarele de preţ ale noastre; 

Bucuraţi-vă, roduri din care ne hrănim; 

Bucuraţi-vă, seminţe care mereu se seamănă; 

Bucuraţi-vă, seminţele noilor răsaduri; 

Bucuraţi-vă, glasurile ce mereu se grăiesc; 

Bucuraţi-vă, învăţătură ce mereu se învaţă; 

Bucuraţi-vă, veşnicie cu ochii în jos; 

Bucuraţi-vă, iubire veşnică ocrotitoare; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


Condacul al 13-lea (de trei ori) 

O, voi, Sfinților lorest şi Sava, ierarhi de cinste ai lui Hristos, care şi cu mucenicia 
îndoită credincioşie aţi arătat, dintre cetele Sfinţilor unde de acum aţi trecut, rugaţi- 
vă şi pentru noi, cei în nevoi, ca neabătuţi în credinţa ortodoxă să fim, în cântarea 
de: Aliluia! 


Se citeşte apoi din nou: 


Icosul 1 

Mare dar al lucrării dumnezeieşti este ca la „răscruce de vremi” să fie aleşi şi cei 
care să „poarte cu tărie crucea marilor încercări”, ca biruinţa cea sfântă să se arate. 
Bucuraţi-vă, aleşii lucrării dumnezeieşti; 

Bucuraţi-vă, aleşii cei mai credincioşi; 

Bucuraţi-vă, aleşii puterii credinţei; 

Bucuraţi-vă, aleşii tăriei iubirii; 

Bucuraţi-vă, aleşii Jertfelor sfinte; 

Bucuraţi-vă, aleşii Chipului ceresc; 

Bucuraţi-vă, şi aleşii virtuţilor pământeşti; 

Bucuraţi-vă, fiii cei vrednici ai Neamului; 

Bucuraţi-vă, fiii cei vrednici ai moştenirii strămoşeşti; 

Bucuraţi-vă, purtătorii cruci de la „răscrucea de vremi”; 

Bucuraţi-vă, biruitorii cei sfinţi; 

Bucuraţi-vă, Sfinţilor lorest şi Sava, ierarhii apărători ai credinţei străbune! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Arhimandrit Ioanichie Bălan - Sfântul ierarh lorest mărturisitorul, închis şi 
maltratat pentru credinţa ortodoxă 

Sfântul ierarh lorest mărturisitorul, mitropolit al Ardealului (ţ 1657) 


Sfântul ierarh lorest era fiu de ţărani, din Transilvania. lubind din copilărie pe 
Hristos, s-a făcut călugăr în obştea Mănăstirii Putna, schimbându-și numele din 
Ilie, în lorest. Apoi, urmând şcoala duhovnicească din această lavră, a ajuns monah 
iscusit, bun caligraf şi zugrav de icoane. Era încă foarte râvnitor la slujba Bisericii 
şi la păzirea sfintei credințe ortodoxe. Pentru curăţia inimii sale, egumenul 
mănăstirii l-a făcut ieromonah. Şi era cuviosul lorest ca o făclie aprinsă în obştea 
părinților, săvârşind cele sfinte cu frică de Dumnezeu şi mângâind poporul cu alese 
învățături creştineşti. 


Vestea despre aşezarea lui duhovnicească a ajuns până la domnul Moldovei, Vasile 
Lupu. Deci, răposând mitropolitul Ghenadie al Ardealului în toamna anului 1640, 
cu voia lui Dumnezeu, a fost ales părinte şi întâistătător al Bisericii Transilvaniei 
cuviosul lorest de la Putna. După ce primi hirotonia în arhiereu de la mitropolitul 
Țări Româneşti, în anul 1641 blândul ierarh lorest urcă pe scaunul Mitropoliei 
Ardealului de la Alba Iulia. 


Timp de trei ani, cât a păstorit Biserica lui Hristos, Sfântul ierarh lorest s-a ostenit, 
ca un adevărat mărturisitor, să apere dreapta credinţă ortodoxă de învăţăturile 
străine calvineşti şi de toate viclenele curse ale diavolului. Peste tot rânduia preoţi 
râvnitori, sfinţea biserici şi mergea prin sate, mângâind şi învățând pe credincioşi 
ca un bun păstor al turmei lui Hristos. 

În anul 1643, blândul ierarh lorest a fost aruncat în temniţă pentru râvna dreptei 
credinţe, pătimind multe necinstiri, bătăi şi ocări. lar sfântul răbda muceniceşte, 
fiind gata să-şi dea şi viaţa pentru apărarea credinţei ortodoxe şi mântuirea turmei 
sale. După nouă luni de zile, păstorul cel adevărat este scos din temniţă şi obligat 
să dea o sumă de bani. Ajungând din nou în Moldova, între anii 1656-1657 a fost 
episcop la Huşi, păstorind bine Biserica lui Hristos şi lucrând la mântuirea fiilor săi 
duhovniceşti. Apoi şi-a dat sufletul cu pace în braţele Marelui Arhiereu lisus 
Hristos, fiind numărat în ceata sfinților mărturisitori. 


Biserica Ortodoxă Română l-a canonizat în anul 1955 şi se face pomenirea lui la 
24 aprilie. 


Sfinte 1erarhe lorest, roagă-te lui Dumnezeu pentru noi! 


(Arhimandrit Ioanichie Bălan, Patericul românesc, Editura Mănăstirea 
Sihăstria, p. 200) 

Arhimandrit loanichie Bălan - Sfântul ierarh Sava mărturisitorul, 24 de ani 
mitropolit şi apărător al credinţei ortodoxe 

Sfântul ierarh Sava mărturisitorul, mitropolit al Ardealului ($ 1683) 


Sfântul ierarh Sava s-a născut în localitatea Inău, din părinţi binecredincioşi, loan 
şi Maria, primind din botez numele de Simeon. După ce învaţă carte şi deprinde 
rânduiala slujbelor în Mănăstirea Comana, ajunge protopop şi slujitor al Bisericii 
lui Hristos în satul natal, săvârşind cele sfinte cu mare râvnă şi frică de Dumnezeu. 
Apoi, rămânând văduv, iar mama sa îmbrăcând haina monahală, în anul 1656, 
fericitul Simeon este ales mitropolit şi păstor sufletesc al Ardealului. Deci, mai 
întâi s-a călugărit la Mitropolia din Târgovişte, cu numele de Sava. Apoi, fiind 
hirotonit arhiereu, a fost aşezat cu cinste pe scaunul de mitropolit din Alba Iulia, în 
locul răposatului ierarh Simeon Ştefan. 


Ca păstor şi părinte duhovnicesc al românilor din Transilvania, fericitul mitropolit 
Sava Brancovici s-a dovedit un mare apărător al credinţei ortodoxe şi un devotat 
ierarh al Bisericii lui Hristos. 


Timp de 24 de ani, cât a fost mitropolit, Sfântul Sava a mărturisit cu mult curaj 
dreapta credinţă, a combătut învăţăturile greşite calvineşti, a întărit unitatea româ- 
nilor în jurul Bisericii Ortodoxe, a înălțat numeroase lăcașuri prin sate şi oraşe, a 
rânduit peste tot preoţi devotați şi a mângâiat pe ţăranii ardeleni, întărindu-i în 
credință şi nădejde. De asemenea, a reînnoit mitropolia şi bisericile jefuite şi 
stricate de răufăcători. 

Văzând craiul Ardealului că nu poate întoarce poporul de la credinţa ortodoxă din 
cauza Sfântului ierarh Sava, îndată a semănat vrajbă şi răzbunare împotriva 
păstorului cel bun. Deci, aruncând mărturii nedrepte asupra lui, în anul 1680 l-a 
scos din scaun. Apoi, aruncându-l în temniță, timp de trei ani de zile a fost 
persecutat, bătut cu toiege, batjocorit şi chinuit ca un martir pentru dreapta 
credinţă, fiind silit la calvinism. Fericitul Sava însă a mărturisit cu tărie pe Hristos, 
apărând dogmele şi tradiția Bisericii Ortodoxe. 


După grele suferințe, în anul 1683 a fost scos din temniţă, dar, fund slăbit de 
chinuri, îndată şi-a dat sfântul său suflet în braţele lui Hristos. 


Pentru sfinţenia vieţii lui, credincioşii l-au numărat încă din viaţă în ceata sfinţilor. 
Biserica Ortodoxă Română l-a canonizat pe Sfântul ierarh Sava în anul 1955, ca 
mărturisitor al dreptei credinţe şi se face pomenirea lui la 24 aprilie. 


Sfinte ierarhe Sava, roagă-te lui Dumnezeu pentru noi! 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 219-220) 

